**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Ֆինանսական կառավարման մասնագետ-խորհրդատու**

**Հղում No.** (համաձայն Գնումների Պլանի**): SPAP II-C-3-5-16-A**

ՀՀ Աշխատանքի և սոցիալական հարցերի նախարարությունը Համաշխարհային բանկի «Սոցիալական պաշտպանության վարչարարության երկրորդ» վարկային ծրագրի շրջանակում **«Ֆինանսական կառավարման մասնագետ-խորհրդատու»-ի** հանձնարարականի իրականացման համար խորհրդատու ընտրելու նպատակով հայտարարում է անհատ խորհրդատուի ընտրության մրցույթ:

**Հանձնարարականի նպատակն է՝** **Ֆինանսական կառավարման մասնագետ-խորհրդատուի** (այսուհետ` Խորհրդատու) ընտրության միջոցով աջակցել ԱՍՀՆ Ծրագրի համակարգման գրասենյակին ծրագրի ռեսուրսների օգտագործման և ֆինանսական կառավարման առնչությամբ պատշաճ վերահսկողություն ապահովելու հարցում:

Ծառայությունները նախատեսվում է իրականացնել **մոտ 6** ամսվա ընթացքում (մինչև 31.10.2023թ.), անհրաժեշտության դեպքում, նաև Ծրագրի արտոնյալ ժամանակահատվածում:

*Խորհրդատուն պետք է իրականացնի հետևյալ աշխատանքները`*

* Գործարկի Ծրագրի ֆինանսական կառավարման համակարգը,
* Վարի և թարմացնի Ծրագրի հաշվապահական համակարգի ընթացակարգերը (Ֆինանսական կառավարման ձեռնարկ),
* Իրականացնի Ծրագրի հաշվապահական հաշվառումը հաշվապահական ընդհանուր սկզբունքների և ՀՀ օրենսդրության համաձայն,
* Ապահովի Ծրագրի հաշվապահության իրականացումը ՀԲ ուղեցույցների և կանոնակարգերի համաձայն՝ ապահովելով նաև աուդիտի հնարավորություն միջազգային անկախ աուդիտորների կողմից,
* Պատրաստի Ծրագրի՝ աուդիտի ենթակա ֆինանսական հաշվետվությունները և համակարգի Ծրագրի աուդիտի հետ կապված պայմանավորվածությունները. լիարժեք համագործակցի աուդիտորի հետ և ապահովի աուդիտի հետ կապված պահանջվող բոլոր փաստաթղթերի ու տեղեկությունների հասանելիությունը:
* Պատրաստի և ՀԲ ներկայացնի աուդիտի չենթարկված կիսամյակային միջանկյալ ֆինանսական հաշվետվություններ (ՄՖՀ) Ֆինանսավորման պայմանագրում նշված ժամկետում և կարգով,
* Պատշաճ վերահսկի Ծրագրի ֆինանսական ռեսուրսների ճիշտ օգտագործումը,
* Ապահովի Ծրագրի ֆինանսական միջոցների ճշգրիտ և ամբողջական գրանցումը,
* Կառավարի Ծրագրի Հատուկ հաշիվը: ՀԲ ներկայացնելու համար պատրաստի համապատասխան հայտեր համաձայն Համաշխարհային բանկի ընթացակարգերի՝ ապահովելով ամբողջական անհրաժեշտ թղթաբանությունը և Հատուկ հաշվի ճշգրիտ համալրումը,
* Վարի ՀԲ-ի՝ Բանկ-Հաճախորդ (Client connection online system) առցանց համակարգը և ՀՀ Ֆինանսների նախարարության գանձապետարանի՝ Client Treasury առցանց համակարգը,
* Կազմի Ծրագրի ամենամյա բյուջեի թարմացումները, պատրաստի բյուջեի բոլոր անհրաժեշտ փոփոխությունները և հետևի դրանց իրականացմանը,
* Իրականացնի մատակարարի հաշիվ-ապրանքագրերի հաստատման համար անհրաժեշտ փաստաթղթերի հավաքման, ստուգման և պատրաստման ընթացակարգերը: Հաշվառի վճարումների փաստաթղթերը և մատակարարների վճարումները: Պատրաստի վճարման հանձնարարականներ` ստուգելով հաշիվ-ապրանքագրի համապատասխանությունը պայմանագրի պայմաններին: Ապահովի, որ բոլոր վճարումները կատարվեն ժամանակին և պայմանագրի, ՀԲ համապատասխան ուղեցույցների, կանոնակարգերի, իրավական համաձայնագրերի և կիրառելի այլ փաստաթղթերի համաձայն,
* Իրականացնի Ծրագրի բանկային հաշիվների մնացորդների, ինչպես նաև ՀԲ-ի Բանկ-Հաճախորդ (Client connection online system) առցանց համակարգի ամսական համադրումներ: Անցկացնի Ծրագրի միջոցների չբաշխված մնացորդի ամսական վերագնահատում արտարժույթով:
* Համագործակցի Համաշխարհային բանկի առաքելությունների/թիմերի հետ Ծրագրի ֆինանսական կառավարման կանոնավոր հսկողություն իրականացնելու հարցում և պատշաճ կերպով արձագանքի արված դիտողություններին և առաջարկություններին,
* Ամսական և տարեկան ֆինանսական հաշվետվություններ ներկայացնի Հարկային ծառայությանը,
* Պահպանի Ծրագրի շրջանակներում կնքված պայմանագրերը և կատարի այդ պայմանագրերով նախատեսված վճարումները. Ֆինանսավորման համաձայնագրի ձևաչափով ստուգի տեղական ծախսերի օժանդակ փաստաթղթերը,
* Վերահսկի Ծրագրի շրջանակներում և Ֆինանսավորման համաձայնագրի համաձայն կատարված ծախսերի օժանդակ փաստաթղթերը,
* Ստորագրի կապալառուների, խորհրդատուների և մատակարարների բոլոր իրավասու վճարումների վճարման պահանջագրերը,
* Համաշխարհային բանկի թիմին ժամանակին տեղեկացնի շինարարական աշխատանքների պայմանագրերով նախատեսված կատարողական ակտերի/վճարումների վերաբերյալ՝ յուրաքանչյուր շինհրապարակի աշխատանքների առաջընթացի պատշաճ համատեղ վերահսկողության համար,
* Ապահովի ծրագրի հաշիվների ժամանակին և պատշաճ փակումը, ներառյալ հատուկ հաշվի չմարված մնացորդի ժամանակին փաստաթղթավորումը,
* Կատարի ծրագրի համակարգողի` ՍՊՎԾ-2-ի ֆինանսական կառավարմանը վերաբերող այլ հանձնարարություններ:

**Խորհրդատուն պետք է բավարարի հետևյալ որակավորման չափանիշներին և պետք է ունենա`**

* Բարձրագույն կրթություն ֆինանսներ և հաշվապահություն, բիզնես կառավարում, տնտեսագիտություն մասնագիտություններում կամ որևէ հարակից ոլորտում,
* Առնվազն 5 տարվա աշխատանքային փորձ ֆինանսական կառավարում և հաշվապահություն մասնագիտությամբ (աշխատանքային փորձը ՀԲ-ում կամ որևէ միջազգային ֆինանսական կառույցում կդիտվի որպես առավելություն),
* Ֆինանսական հաշվետվությունների միջազգային ստանդարտների (IFRS), Հանրային հատվածի հաշվապահական հաշվառման միջազգային ստանդարտների (IPSAS) և/կամ ընդհանուր ընդունված հաշվապահական սկզբունքների և պրակտիկայի աշխատանքային իմացություն;
* ՀՀ հարկային և հաշվապահական օրենսդրության լավ իմացություն,
* Հաշվապահական ծրագրային ապահովումների (software), օրինակ 1C և ArmSoft-ի աշխատանքային իմացություն,
* Հայերեն և անգլերեն լեզուների գրավոր և հաղորդակցական լավ իմացություն,
* Գերազանց համակարգչային հմտություններ:

Վերը շարադրված պահանջներին համապատասխանող անհատ խորհրդատուները կարող են մինչև 2023 թվականի **ապրիլի 28-ը, ժամը 18.00**-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով՝

Էլ. փոստ infospap@mlsa.am

ՀՀ Աշխատանքի և սոցիալական հարցերի նախարարություն

Սոցիալական պաշտպանության վարչարարության երկրորդ ծրագրի

համակարգման գրասենյակ

ՀՀ, ք. Երևան, Կառավարական տուն 3

Հեռախոս (037410) 541689